Oficiālais Vēstnesis L 166 , 04/07/1979 Lpp. 0006 - 0008

Speciālizdevums somu valodā: Nodaļa 3 Sējums 11 Lpp. 0022

Speciālizdevums grieķu valodā Nodaļa 03 Sējums 25 Lpp. 0192

Speciālizdevums zviedru valodā: Nodaļa 3 Sējums 11 Lpp. 0022

Speciālizdevums spāņu valodā: Nodaļa 03 Sējums 16 Lpp. 0154

Speciālizdevums portugāļu valodā Nodaļa 03 Sējums 16 Lpp. 0154



Komisijas Regula (EEK) Nr. 1377/79 (1979. gada 2. jūlijs), ar ko otro reizi groza Regulu (EEK) Nr. 3083/73 par informācijas paziņošanu, kura vajadzīga, lai ieviestu Regulu (EEK) Nr. 2358/71 par sēklu tirgus kopīgo organizāciju EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 26. oktobra Regulu (EEK) Nr. 2358/71 [1] par sēklu tirgus kopīgo organizāciju, kurā jaunākie grozījumi izdarīti ar Regulu (EEK) Nr. 234/79 [2], un jo īpaši tās 9. pantu, tā kā ar Komisijas Regulu (EEK) Nr. 1119/79 [3] nosaka īpašus sīki izstrādātus noteikumus importa licenču sistēmas piemērošanai kukurūzas hibrīdam; tā kā, lai šī sistēma sasniegtu savu mērķi, Komisijai ir jābūt pieejamiem sagaidāmajiem importa skaitļiem; tā kā šajā nolūkā dalībvalstīm ir tai jāpiegādā noteikta informācija; tā kā būtu jānosaka šādas informācijas veids un tās paziņošanas termiņi; tā kā Komisijas Regula (EEK) Nr. 3083/73 [4], kas grozīta ar Regulu (EEK) Nr. 685/79 [5], būtu attiecīgi jāpapildina; tā kā šajā regulā paredzētie pasākumi ir saskaņā ar Sēklu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 3083/73 pielikumu aizstāj ar šīs regulas pielikumu. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1979. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1979. gada 2. jūlijā Komisijas vārdā — priekšsēdētāja vietnieks Finn Gundelach [1] OV L 246, 5.11.1971., 1. lpp. [2] OV L 34, 9.2.1979., 2. lpp. [3] OV L 139, 7.6.1979., 13. lpp. [4] OV L 314, 15.11.1973., 20. lpp. [5] OV L 86, 6.4.1979., 15. lpp. -------------------------------------------------- PIELIKUMS Nr. | Informācijas veids (pa sugām un šķirņu grupām) | Datums, līdz kuram informācija ir jāsniedz | Kalendārais gads pēc ražas novākšanas | Ražas gads | Kalendāra gads pēc ražas novākšanas | 1. | Aptuvenā saskaņā ar līgumu apsētā platība (ha) | 1. decembris | | | 2. | Kopējā sertificēšanai iesniegtā platība (ha) | | 1. jūlijs | | 3. | Iekšējā patēriņa prognoze (simtos kg) | | 15. novembris | | 4. | Kopējā sertificēšanai pieņemtā platība (ha) | | 15. novembris | | 5. | Aptuvenā raža (simtos kg) | | 15. novembris | | 6. | Kopējie novāktie daudzumi (simtos kg) | | | 1. oktobris | 7. | Audzētāja saņemtā tīrā pārdošanas cena (100 kg) | | | 1. oktobris | 8. | Kopējā pārdošana (simtos kg) tirdzniecības gadā | | | 1. oktobris | 9. | Audzētāju un vairumtirgotāju turētie krājumi tirdzniecības gada beigās (simtos kg) | | | 1. oktobris | 10. | Informācija par importa licenču izsniegšanu attiecībā uz hibrīdu kukurūzu | Katra mēneša 10. diena | 11. | Informācija par hibrīdu kukurūzas importu no trešajām valstīm | | 12. | Saskaņā ar Regulas (EEK) Nr.2514/78 6. pantu vajadzīgā informācija | 30 dienas pēc minētās regulas pielikumā noteiktā termiņa beigām | --------------------------------------------------